

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.jūlijā Nr.278

(protokols Nr.8, 6.p)

**Par nekustamā īpašuma “Tehnikums-Lāčplēša iela”, Priekuļu pagastā, Priekuļu novadā,**

**nodošanu atsavināšanai**

Priekuļu novada dome izskata Priekuļu novada pašvaldības izpilddirektora F.Puņeiko ierosinājumu par pašvaldībai piederošā nekustamā īpašuma “Tehnikums-Lāčplēša iela”, Priekuļu pagasts, Priekuļu novads, nodošanu atsavināšanai izsolē.

Izvērtējot domes rīcībā esošo informāciju, konstatēts:

1. Priekuļu novada pašvaldībai pieder nekustamais īpašums “Tehnikums-Lāčplēša iela”, Priekuļu pagastā, Priekuļu novadā, kadastra numurs 4272 007 0492, kas sastāv no vienas zemes vienības 0,9945 ha platībā.
2. Īpašums nostiprināts ar 05.06.2019. lēmumu Vidzemes rajona tiesas Priekuļu pagasta zemesgrāmatas nodalījumā Nr.100000589817.
3. Zemes vienībai “Tehnikums-Lāčplēša iela”, Priekuļu pagasts, Priekuļu novads, kadastra apzīmējums 4272 007 0492, noteikts zemes lietošanas mērķis – (1201) ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve.
4. Nekustamā īpašuma “Tehnikums-Lāčplēša iela”, Priekuļu pagasts, Priekuļu novads, kadastra Nr. 4272 007 0492, nodošana atsavināšanai nav pretrunā pašvaldības interesēm, minēto nekustamo īpašumu nav lietderīgi saglabāt pašvaldības īpašumā, jo tas nav nepieciešams pašvaldības vai tās iestādēm to funkciju nodrošināšanai.
5. Publiskas personas mantas atsavināšanas likuma 5.panta pirmā daļa regulējums nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātas publiskās personas lēmējinstitūcija. Savukārt, saskaņā ar Publiskas personas mantas atsavināšanas likuma 4.panta otro daļu un Ministru kabineta noteikumu Nr.109 ,,Kārtība, kādā atsavināma publiskas personas manta” II nodaļas regulējumam, publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona) kuras valdījumā vai turējumā atrodas publiskas personas manta.
6. Aizliegumi īpašuma atsavināšanai nav konstatēti.
7. 2019.gada 18.jūlijā Tautsaimniecības komiteja pieņēmusi lēmumu minēto objektu nodot atsavināšanai.

Pamatojoties uz likuma “Par pašvaldībām” 12.pantu, 14.panta pirmās daļas 2. punktu; 21.panta pirmās daļas 17.punktu, Publiskas personas mantas atsavināšanas likuma 4.panta pirmo un otro daļu, 5.panta pirmo un piekto daļu un Ministru kabineta noteikumu Nr.109 ,,Kārtība, kādā atsavināma publiskas personas manta” II nodaļas regulējumam

Priekuļu novada domes Tautsaimniecības komitejas 2019.gada 18.jūlija atzinumu (protokols Nr.8), atklāti balsojot, PAR - 12 ( Elīna Stapulone, Juris Sukaruks, Baiba Karlsberga, Aivars Tīdemanis, Dace Kalniņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Māris Baltiņš, Sarmīte Orehova), PRET – nav, ATTURAS – nav,, Priekuļu novada dome **nolemj:**

1. Nodot atsavināšanai izsolē pašvaldības nekustamo īpašumu “Tehnikums-Lāčplēša iela”, Priekuļu pagastā, Priekuļu novadā, īpašuma kadastra numurs 4272 007 0492, kas sastāv no vienas zemes vienības ar kadastra apzīmējumu 4272 007 0492 – 0,9945 ha platībā;
2. Pasūtīt nekustamā īpašuma “Tehnikums-Lāčplēša iela”, Priekuļu pagasts, Priekuļu novads, īpašuma kadastra numurs 4272 007 0492, novērtējumu;
3. Pēc īpašuma novērtējuma saņemšanas, nekustamam īpašumam “Tehnikums-Lāčplēša iela”, Priekuļu pagastā, Priekuļu novadā, sagatavot izsoles noteikumus;
4. Atbildīgais par lēmuma izpildi Priekuļu novada izpilddirektors F.Puņeiko.

Domes priekšsēdētāja (paraksts) Elīna Stapulone